เงินบาทเปิด 31.19/21 บาท
ธนาคารซีไอเอ็มบีไทย รายงาน เงินบาทเปิด 31.19/21 แนวโน้มอ่อนค่าให้กรอบ 31.15-31.25
30 ต.ค. 2565

ธนาคารซีไอเอ็มบีไทย รายงาน เงินบาทเปิด 31.19/21 แนวโน้มอ่อนค่าให้กรอบ 31.15-31.25
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.19/21 บาท/ดอลลาร์ อ่อนค่าลงต่อจากเย็นวานนี้ที่ปิดตลาดที่ระดับ 31.10/14 บาท/ดอลลาร์
ทิศทางเงินบาทวันนี้คาดว่าจะอ่อนค่าลงต่อเนื่องจากดอลลาร์สหรัฐแข็งค่าขึ้นเมื่อเทียบกับสกุลเงินอื่น จึงทำให้นักลงทุนยังไม่กล้าเข้าไปลงทุนในสินทรัพย์ที่มีความเสี่ยง ขณะที่ปัจจัยทางฝั่งยุโรปยังคงเป็นเรื่องเดิมที่นักลงทุนกังวลว่าปัญหาหนี้สาธารณะของกรีซจะลุกลามไปยังประเทศใกล้เคียง ประกอบกับต้นทุนการกู้ยืมเงินของทางกลุ่มยูโรยังสูงอยู่
"วันนี้ดอลลาร์ค่อนข้างแข็งค่า ทำให้ตัวอื่นอ่อนค่าลงมา คนคงไม่กล้าลงทุนอะไรที่มีความเสี่ยง เพราะสถานการณ์ยังไม่แน่นอน" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 77.17/19 เยน/ดอลลาร์ ส่วนเงินยูโรอยู่ที่ระดับ 1.3493/3494 ดอลลาร์/ยูโร
นักบริหารเงิน คาดว่าวันนี้เงินบาทจะเคลื่อนไหวอยู่ในกรอบ 31.15-31.25 บาท/ดอลลาร์